Nígbà tí Òjòlà-ìbínú gbọ́ eléyìí ó kígbe ńlá ohùn rẹ̀ sì kù bí òjò, ó ní, ‘Ta ni Ọlọ́run náà tí ó lè gbà yín nínú pàkúté mi, ẹ̀yin ọmọ ènìyàn! Kí ni Ọlọ́run Ọba jẹ́ níbi tí èmi wà! Lóòótọ́ àwọn irúnmọlẹ̀ wí pé Ọlọ́run ni Ó dá ohun gbogbo ní òde ayé àti òde ọ̀run, ǹjẹ́ bí bẹ́ẹ̀ bá ni, èmi pàápàá ti tóbi nínú ọlá mi, èmi ni olórí àwọn ejò ayé gbogbo. Lọ́la ni ọjọ́ yín mọ ní orí ilẹ̀ ayé, tí agbárí yín yóò dé inú ìṣaasùn ọbẹ̀ mi, bí mo bá ṣáìpa gbogbo yín jẹ́ lọ́la pátápátá, a jẹ́ wí pé bàbá mi kọ́ ló bí mi.
Nigba ti Ojola-ibinu gbo eleyii o kigbe nla ohun re si ku bi ojo, o ni, ‘Ta ni Olorun naa ti o le gba yin ninu pakute mi, eyin omo eniyan! Ki ni Olorun Oba je nibi ti emi wa! Loooto awon irunmole wi pe Olorun ni O da ohun gbogbo ni ode aye ati ode orun, nje bi bee ba ni, emi paapaa ti tobi ninu ola mi, emi ni olori awon ejo aye gbogbo. Lola ni ojo yin mo ni ori ile aye, ti agbari yin yoo de inu isaasun obe mi, bi mo ba saipa gbogbo yin je lola patapata, a je wi pe baba mi ko lo bi mi.